cyanic-selkie/wikianc huggingface dataset:
Σοφία Τσιλιγιάννη
Βιογραφικά Στοιχεία
Από το 1989 εργάστηκε στην ιδιωτική τηλεόραση και το ιδιωτικό ραδιόφωνο. Διετέλεσε κεντρική παρουσιάστρια και αρχισυντάκτης σε δελτία ειδήσεων και διάφορα προγράμματα του MEGA, της ΕΡΤ, του ΑΝΤ1 και του ALPHA.
Είναι παντρεμένη με τον Θωμά Γεράκη και έχει τρία παιδιά.
Κατηγορία:Ελληνίδες δημοσιογράφοι Κατηγορία:Ελληνίδες τηλεπαρουσιάστριες
DJ Gollum
Ο DJ Gollum (πραγματικό όνομα Lars Böge) είναι Γερμανός DJ και παραγωγός μουσικής στον τομέα της εμπορικής ηλεκτρονικής χορευτικής μουσικής. Το στιλ του μπορεί να ταξινομηθεί στο είδος Hands Up και ως L.A.R.5 επίσης στο είδος House. Εκτός από τη δουλειά του ως παραγωγός, ο Lars Böge κλείνεται συχνά και σε κλαμπ ως Dj.
Παραπομπές
Κατηγορία:Γερμανοί DJs Κατηγορία:Γερμανοί μουσικοί παραγωγοί
Βιλχελμσχάφεν
Το Βιλχελμσχάφεν (Wilhelmshaven) είναι παραλιακή πόλη στην Κάτω Σαξονία, Γερμανία. Βρίσκεται στη δυτική πλευρά του Γιαντεμπούζεν (Jadebusen), κόλπου της Βόρειας Θάλασσας. Στην πόλη βρίσκεται μεγάλο λιμάνι του Πολεμικού Ναυτικού της Γερμανίας.
Ιστορία
Το κάστρο Sibetsburg, χτισμένο πριν από το 1383, κατελήφθη από πειρατές και καταστράφηκε το 1433 από την Χανσεατική Ένωση. Τέσσερις αιώνες αργότερα, το Βασίλειο της Πρωσίας προγραμμάτισε να κατασκευάσει δικό του λιμένα για τον στόλο της στη Βόρεια Θάλασσα. Το 1853, ο πρίγκιπας Άνταλμπερτ (Adalbert) της Πρωσίας διαπραγματεύτηκε την Συνθήκη Jade (Jade-Vertrag) με το Μεγάλο Δουκάτο του Όλντενμπουργκ, στην οποία παραχωρηθεί στην Πρωσία 3.13 χλμ² του εδάφους στο Γιαντεμπούζεν. Στη συνέχεια ο λιμένας χρησιμοποιήθηκε όχι μόνο για στρατιωτικούς σκοπούς, αλλά για την οικονομία και τον τουρισμό. Υπό κατασκευή βρίσκεται το Jade Weser Port που θα γίνει το μεγαλύτερο εμπορικό λιμάνι της Γερμανίας.
Εξωτερικοί σύνδεσμοι
Κατηγορία:Κωμοπόλεις της Γερμανίας Κατηγορία:Πόλεις της Κάτω Σαξονίας
Marca (εφημερίδα)
Η Marca, διαμορφωμένη ως MARCA, είναι ισπανική εθνική ημερήσια αθλητική εφημερίδα που ανήκει στην Unidad Editorial. Η εφημερίδα επικεντρώνεται κυρίως στο ποδόσφαιρο, ιδίως στις καθημερινές δραστηριότητες της Ατλέτικο Μαδρίτης, της Ρεάλ Μαδρίτης, της Μπαρτσελόνας και άλλων Ισπανικών ομάδων. Έχει καθημερινό αναγνωστικό κοινό άνω των 2.500.000, το υψηλότερο στην Ισπανία για μία καθημερινή εφημερίδα και περισσότερο από το ήμισυ του αθλητικού αναγνωστικού κοινού.
Από τον Φεβρουάριο του 2001 υπάρχει επίσης ένας συσχετισμένος καθημερινός 24ωρος ραδιοφωνικός σταθμός, ο Radio Marca. Το 2010 κυκλοφόρησε το τηλεοπτικό κανάλι MARCA TV, πριν κλείσει το 2013.
Ιστορία και προφίλ
Η Marca ιδρύθηκε στις 21 Δεκεμβρίου 1938, στο αποκορύφωμα του Ισπανικού Εμφυλίου Πολέμου, στο εθνικιστικό Σαν Σεμπαστιάν. Ο πρώτος εκδότης του ήταν ο Μανουέλ Φερνάντεθ Κουέστα. Στις 3 Σεπτεμβρίου 1987, ο Λουίς Ινφάντε έγινε ο επόμενος εκδότης της εφημερίδας.
Η Punto Editoria ήταν ο ιδιοκτήτης της Marca. Το 1984, η Espacio Editorial, η οποία αργότερα θα ονομαζόταν Recoletos, απέκτησε την εφημερίδα. Η εταιρεία συγχωνεύτηκε με την Unedisa το 2007 για να ιδρύσει την Unidad Editorial, η οποία είναι ιδιοκτήτρια της Marca.
Εκδότης της εφημερίδας είναι επίσης η Unidad Editorial και οι αδελφές εφημερίδες είναι οι El Mundo και Expansión. Η Marca δημοσιεύεται σε μορφή ταμπλόιντ.
Στις 25 Νοεμβρίου 1942, σταμάτησε να δημοσιεύεται ως εβδομαδιαία έκδοση και έκτοτε δημοσιεύεται ως καθημερινή. Η εφημερίδα βραβεύτηκε ως η Παγκόσμια Καλύτερα Σχεδιασμένη Εφημερίδα για το 2004 από την Εταιρεία Σχεδιασμού Ειδήσεων (SND).
Στις 21 Δεκεμβρίου 2007, η Marca φιλοξένησε μία εορταστική εκδήλωση, με τους κορυφαίους Ισπανούς αθλητές του 20ου αιώνα, για να γιορτάσει την 70η επέτειο της εφημερίδας.
Η εφημερίδα συμμετείχε σε διαμάχη με τον Άλεξ Φέργκιουσον από το καλοκαίρι του 2008, όταν κατηγόρησε τη Marca ότι είναι το «όχημα της Ρεάλ Μαδρίτης για να αναστατώνει τους παίκτες».
Στις 6 Νοεμβρίου 2019, η Marca υπέγραψε συμφωνία συνεργασίας με την Planeta Wrestling, το νούμερο ένα ιστότοπο πάλης στην Ισπανία.
Βραβεία
Τα ακόλουθα βραβεία απονέμονται από τη Marca στο τέλος κάθε σεζόν:
Τα παρακάτω βραβεία απονέμονται από τη Marca σε μη καθορισμένη στιγμή:
Εκδότες
μικρογραφία| Ο Χουάν Ιγκνάθιο Γκαγιάρδο, εκδότης της Marca από το 2016.
Marca Player
Το 2008, κυκλοφόρησε το περιοδικό βιντεοπαιχνιδιών Marca Player από την Unidad Editorial, εκδότρια της Marca. Αρχικά είχε προγραμματιστεί να τρέξει με το όνομα Tilt. Η έκδοση είχε επικεφαλής τον Νταβίντ Σανθ από το Official Xbox Magazine της Ισπανίας, που είχε κλείσει πρόσφατα. Το Marca Player ήταν αφιερωμένο στην κάλυψη παιχνιδιών πολλαπλών μορφών, στις ειδήσεις και στις κριτικές. Το πρώτο του τεύχος είχε κυκλοφορία 125.000 αντιγράφων και ο Χοσέ Μανουέλ Γκονθάλεθ του Vandal έγραψε ότι «είχε μία πολύ καλή αρχή χάρη σε μια πολύ προσιτή τιμή με 1,9 ευρώ». Ωστόσο, δήλωσε ότι το περιοδικό απέτυχε να κατακτήσει μακροπρόθεσμο μερίδιο αγοράς, σε αντίθεση με τις αδελφές εκδόσεις, όπως η MarcaMotor. Το Marca Player διήρκεσε για 46 εκδόσεις και το τελευταίο τεύχος εμφανίστηκε τον Ιούλιο του 2012. Μετά το κλείσιμο, ένα μεγάλο μέρος των πρώην υπαλλήλων του Marca Player αναδιοργανώθηκε για να ξεκινήσει το IGN España, μία συνεργατική επιχείρηση μεταξύ της IGN και Unidad Editorial.
Εξωτερικοί σύνδεσμοι
Κατηγορία:Αθλητικές εφημερίδες Κατηγορία:Εφημερίδες με τόπο έκδοσης την Ισπανία Κατηγορία:Εφημερίδες στην ισπανική γλώσσα
Εμμανουήλ Δημητριάδης
Ο Εμμανουήλ Δημητριάδης ήταν Έλληνας πολιτικός.
Βιογραφικά στοιχεία
Γεννήθηκε στον Τύρναβο και σπούδασε ιατρική στο Πανεπιστήμιο Αθηνών. Υπήρξε δήμαρχος Τυρνάβου
Εξελέγη βουλευτής Τυρνάβου στις εκλογές του 1892.
Εξωτερικοί σύνδεσμοι
Κατηγορία:Βουλευτές Τυρνάβου
Γ.Σ. Ηρακλής Θεσσαλονίκης (Ποδόσφαιρο)
Ο Γυμναστικός Σύλλογος Θεσσαλονίκης «ο Ηρακλής» είναι ελληνικό αθλητικό σωματείο το οποίο εδρεύει στη Θεσσαλονίκη. Ιδρύθηκε στις 29 Νοεμβρίου 1908 και αποτελεί ένα από τα αρχαιότερα εν ενεργεία αθλητικά σωματεία στην Ελλάδα.
Αντλεί το όνομα του από τον ημίθεο Ηρακλή, ήρωα της ελληνικής μυθολογίας. Στο έμβλημα του απεικονίζεται το κεφαλαίο γράμμα Ήτα (Η) του ελληνικού αλφαβήτου. Τα χρώματα του Γ.Σ. Ηρακλή Θεσσαλονίκης είναι το μπλε και το λευκό, εμπνευσμένα από τη γαλανόλευκη σημαία της Ελλάδας, ως ένδειξη της εθνικότητας και του πάθους των μελών του για την απελευθέρωση της υποδουλωμένης τότε Θεσσαλονίκης από την οθωμανική αυτοκρατορία.
Αποτελεί τον παλαιότερο εν ενεργεία αθλητικό σύλλογο της Θεσσαλονίκης και της Μακεδονίας, και θεωρείται ως η ομάδα των συντηρητικών παλαιών Θεσσαλονικέων. Τα προσωνύμια που τον ακολουθούν είναι «Γηραιός» και «Ημίθεος».
Το ανδρικό τμήμα ποδοσφαίρου του Γ.Σ. Ηρακλή Θεσσαλονίκης ιδρύθηκε το 1908 και αποτελεί παράλληλα τον παλαιότερο εν ενεργεία ποδοσφαιρικό σύλλογο της Θεσσαλονίκης και της Μακεδονίας. Καλλιεργεί τμήματα τόσο ενηλίκων όσο και νεαρότερων ηλικιακά ποδοσφαιριστών.
Το ανδρικό τμήμα ποδοσφαίρου αγωνίζεται στο δεύτερο τη τάξει επαγγελματικό πρωτάθλημα της Super League 2, διαθέτοντας τη νομική μορφή της ποδοσφαιρικής ανώνυμης εταιρείας, υπό την επίσημη επωνυμία «Παναθλητικός Όμιλος Τρίγλιας “ο Ηρακλής” Ποδοσφαιρική Ανώνυμη Εταιρεία» και με τον διακριτικό τίτλο «'''Π.Ο.Τ. Ηρακλής Π.Α.Ε.'''». Χρησιμοποιεί ως αγωνιστική έδρα το Καυτανζόγλειο Εθνικό Στάδιο, το οποίο έχει χωρητικότητα 27.560 θέσεων.
Όμιλος Φιλομούσων (1899–1908)
Η αθλητική ιστορία της Θεσσαλονίκης ξεκινάει με τον «Όμιλο Φιλομούσων», ο οποίος ιδρύθηκε το 1899, αθλητική συνέχεια του οποίου είναι ο Γ.Σ. Ηρακλής Θεσσαλονίκης. Αρχικά ο «Όμιλος Φιλομούσων» ασχολήθηκε με τη φιλολογία, το θέατρο και τη μουσική. Σύμφωνα με το καταστατικό του, ο σκοπός του Ομίλου Φιλομούσων ήταν η ηθική μόρφωση και η πνευματική και σωματική ανάπτυξη των μελών του. Ο πρώτος πρόεδρος του Ομίλου Φιλομούσων, ο καθηγητής Βασίλειος Μάνος Πράκτορας Γ΄ τάξης στον Μακεδονικό Αγώνα, όπως και πολλά απ' τα μέλη του Ομίλου Φιλομούσων συμμετείχαν σε δράσεις που είχαν σκοπό την ένωση της Μακεδονίας με την Ελλάδα.
Σύμφωνα με στοιχεία του Υπουργείου Εξωτερικών, η «Επιτροπή προς ενίσχυση της Ελληνικής Εκκλησίας και Παιδείας» στο πλαίσιο της εκπαιδευτικής οργάνωσης του αλύτρωτου ελληνισμού προχώρησε στη χορήγηση οικονομικής ενίσχυσης σε περιοχές της Μακεδονίας. Σύμφωνα με τον πίνακα χορηγημάτων το Γενικό Προξενείο του ελεύθερου ελληνικού κράτους στη Θεσσαλονίκη έδωσε κατά τη δεύτερη τετραμηνία του σχολικού έτους 1904–1905 στον 1ο πρόεδρο του Ομίλου Φιλομούσων καθηγητή Βασίλειο Μάνο 7 οθωμανικές λίρες και στον 2ο πρόεδρο του Ομίλου Φιλομούσων, ιατρό Αλέξανδρο Ν. Παπάζογλου 5 οθωμανικές λίρες για να συμβάλουν με τον τρόπο τους στην απελευθέρωση της Μακεδονίας.
Γ.Σ. Ηρακλής Θεσσαλονίκης
Ήδη απ’ το 1907 στην αίθουσα του Ομίλου Φιλομούσων δόθηκε μια διάλεξη με ομιλητή τον Δ. Χατζόπουλο και οι πρωτοστατούντες στην ίδρυση αθλητικού συλλόγου και γυμναστηρίου, κατόρθωσαν να πετύχουν την εκχώρηση από την ελληνική κοινότητα μέρους ενός κοινοτικού γηπέδου για την ανέγερση ενός γυμναστηρίου. Το γήπεδο αυτό βρισκόταν κοντά στα «Ξυλάδικα», ανατολικά του σημερινού κτιρίου της Χριστιανικής Αδελφότητας Νέων Θεσσαλονίκης (Χ.Α.Ν.Θ.) και κοντά σ’ αυτό, την περιοχή δηλαδή που βρίσκεται σήμερα τοποθετημένη η αναμνηστική στήλη.
Με την εύρεση του γηπέδου για γυμναστήριο, κάθε δισταγμός εξέλιπε και στις 29 Νοεμβρίου 1908 συγκλήθηκε γενική συνέλευση, στην οποία ψηφίστηκε καταστατικό για την ίδρυση ενός νέου αθλητικού συλλόγου με την επωνυμία «Μακεδονικός Γυμναστικός Σύλλογος». Πρόεδρος του πρώτου διοικητικού συμβουλίου ανέλαβε ο γιατρός Α. Μάλτος, γραμματέας ο Ι. Αντωνιάδης και μέλη οι Π. Κοντογιάννης, Αιμ. Κόπανος, Δ. Χατζόπουλος, Δ. Κοντορέπας και Ι. Κύρου. Οι άνθρωποι του αθλητικού συλλόγου, μετά την πρώτη αυτή γενική συνέλευση, ενημέρωσαν τις αρχές του οθωμανικού καθεστώτος, και όπως αναφέρουν μερικά χρόνια αργότερα το 1914 σε επιστολή τους στο Πρωτοδικείο Θεσσαλονίκης, η αστυνομία επέτρεψε τη λειτουργία του αθλητικού συλλόγου με μια απλή άδεια. αριστερά|μικρογραφία|160x160εσ|Το [[Λογότυπο|έμβλημα του Γ.Σ. Ηρακλή Θεσσαλονίκης απεικονίζει τον Ηρακλή του Λυσίππου]] Την περίοδο αυτή στη Θεσσαλονίκη ανελίχθηκε το κίνημα των Νεότουρκων και οι πολιτικές συνθήκες ήταν ρευστές. Οι κάτοικοι των μη τουρκικών παροικιών της Θεσσαλονίκης δέχονταν έντονες πιέσεις για να αποβάλουν σταδιακά τα εθνικά χαρακτηριστικά και σύμβολα από τις δραστηριότητές τους. Κάθε σύλλογος της Θεσσαλονίκης όφειλε να επανιδρυθεί υπό λιγότερο εμφανή εθνικά χαρακτηριστικά. Η αναφορά περί Μακεδονίας στον τίτλο του αθλητικού συλλόγου ενοχλούσε τις οθωμανικές αρχές, καθώς παρέπεμπε στις αλυτρωτικές διεκδικήσεις της Ελλάδας, αλλά και την ελληνικότητα της περιοχής. Οι Μάλτος, Κοντορέπας, Κύρου και Κόπανος ανέλαβαν την ευθύνη επανίδρυσης του αθλητικού συλλόγου, και σε συνεννόηση με τις αρχές του καθεστώτος των Νεότουρκων, διαφοροποίησαν τον κανονισμό λειτουργίας το 1910, μετονομάζοντας τον παράλληλα σε «Οθωμανικός Ελληνικός Γυμναστικός Σύλλογος Θεσσαλονίκης “ο Ηρακλής”». μικρογραφία|180x180εσ|Η [[Ποδόσφαιρο|ποδοσφαιρική ομάδα του Γ.Σ. Ηρακλή Θεσσαλονίκης (1930–1931)]] Στις 13 Μαρτίου 1911 εξελέγη νέο διοικητικό συμβούλιο και στη γενική συνέλευση που πραγματοποιήθηκε παρουσιάστηκε το νέο καταστατικό του αθλητικού συλλόγου. Όμως, η επίσημη αναγνώρισή του από τις ελληνικές αρχές (μετά τους Βαλκανικούς Πολέμους) καθυστέρησε. Σύμφωνα με τον ελληνικό νόμο 281 περί Σωματείων, ο αθλητικός σύλλογος έπρεπε να προσκομίσει πρακτικό ίδρυσης και πίνακα ονομάτων ιδρυτών. Τα έγγραφα αυτά όμως δεν ήταν διαθέσιμα, καθώς ο Ηρακλής Θεσσαλονίκης είχε ιδρυθεί επί οθωμανικού καθεστώτος, και εκτός από το καταστατικό υπήρχε μόνο η απλή άδεια που εκδόθηκε από την αστυνομία.
Τελικά, μετά από ανταλλαγές εγγράφων με τον πρόεδρο του Πρωτοδικείου Θεσσαλονίκης, ο Ηρακλής Θεσσαλονίκης αναγνωρίστηκε ως «Γυμναστικός Σύλλογος Θεσσαλονίκης “ο Ηρακλής”» και εγκρίθηκε το καταστατικό του με την απόφαση 1106 του 1914 του Πρωτοδικείου Θεσσαλονίκης. Ο Γ.Σ. Ηρακλής Θεσσαλονίκης καταχωρήθηκε στο βιβλίο αναγνωρισμένων σωματείων με αριθμό 1720 (παλαιός αριθμός 18) στις 11 Ιανουαρίου 1915, δηλαδή σχεδόν δυόμιση χρόνια μετά την απελευθέρωση της Θεσσαλονίκης.
Το 2020 ιδρύθηκε ο «Νέος Γυμναστικός Σύλλογος Θεσσαλονίκης “ο Ηρακλής” 1908» στα πρότυπα του παλαιού Γυμναστικού Συλλόγου Θεσσαλονίκης «ο Ηρακλής», αλλά χωρίς να κληρονομήσει τα χρέη του παλαιού αθλητικού σωματείου. Στις 4 Φεβρουαρίου του 2021 υπερψηφίστηκε από τη Βουλή των Ελλήνων η τροπολογία (άρθρο 41) του Υπουργείου Οικονομικών. Σύμφωνα με αυτήν, η ακίνητη περιουσία (στη Μίκρα και τους Χορτατζήδες) πέρασε άνευ ανταλλάγματος στο αθλητικό σωματείο με την επωνυμία «Νέος Γυμναστικός Σύλλογος Θεσσαλονίκης “ο Ηρακλής” 1908».
Ιστορία
Το τμήμα ποδοσφαίρου ιδρύθηκε το 1908. To 1927 ο Ηρακλής Θεσσαλονίκης κατέκτησε το πρωτάθλημα της Ε.Π.Σ. Μακεδονίας 1926–1927. Το 1934 ο Ηρακλής Θεσσαλονίκης κατέκτησε τη 2η θέση στο Πανελλήνιο Πρωτάθλημα 1933–1934, όταν ηττήθηκε στον διπλό τελικό από τον πρωταθλητή Νότου Ολυμπιακό Πειραιώς. To 1939 ο Ηρακλής Θεσσαλονίκης κατέκτησε το πρωτάθλημα της Ε.Π.Σ. Μακεδονίας 1938–1939. Την ίδια χρονιά ο Ηρακλής Θεσσαλονίκης κατέκτησε τη 2η θέση στο Πανελλήνιο Πρωτάθλημα 1938–1939, όταν ηττήθηκε στον διπλό τελικό από την πρωταθλήτρια Νότου Α.Ε.Κ..
Το 1947 ο Ηρακλής Θεσσαλονίκης κατέκτησε τη 2η θέση στο Πανελλήνιο Πρωτάθλημα 1946–1947, χάνοντας τον τίτλο με ένα βαθμό διαφορά από τον πρωταθλητή Ολυμπιακό Πειραιώς. Με αρχηγό τον Σωτήρη Ζακαπίδα, η ομάδα πραγματοποίησε εξαιρετική πορεία πέραν των προσδοκιών και δύο αγωνιστικές πριν τη λήξη του πανελληνίου πρωταθλήματος βρισκόταν στην πρώτη θέση. Χρειαζόταν μόλις μία νίκη στα τελευταία παιχνίδια (η βαθμολόγηση για νίκη-ισοπαλία-ήττα ήταν 3-2-1 βαθμοί), αλλά στο προτελευταίο παιχνίδι με την Α.Ε.Κ. ο διαιτητής Διαμαντόπουλος διέκοψε τον αγώνα, με την πρόφαση ότι ο ποδοσφαιριστής του Ηρακλή Θεσσαλονίκης Παράσχος Πασχαλίδης αρνούνταν να εγκαταλείψει τον αγωνιστικό χώρο, αν και είχε αποβληθεί.
Ο Ηρακλής Θεσσαλονίκης νίκησε μεν τον Ολυμπιακό Πειραιώς, έχοντας και πλεονέκτημα στην ισοβαθμία με την πειραιώτικη ομάδα, όμως το αρμόδιο δικαστήριο μηδένισε τον Ηρακλή Θεσσαλονίκης για τον αγώνα με την Α.Ε.Κ., αφαιρώντας δηλαδή και τον βαθμό της ήττας, που θα του χάριζε τον τίτλο του Πανελληνίου Πρωταθλήματος 1946–1947. Την ίδια χρονιά ο Ηρακλής Θεσσαλονίκης ήταν finalist στο Κύπελλο Ελλάδας 1946–1947, όπου ηττήθηκε στον τελικό από τον Ολυμπιακό Πειραιώς.
Το 1957 ο Ηρακλής Θεσσαλονίκης αγωνίστηκε στον τελικό του Κυπέλλου Ελλάδας 1956–1957 και ηττήθηκε από τον Ολυμπιακό Πειραιώς. Το 1961 ο Ηρακλής Θεσσαλονίκης υπήρξε η πρώτη ελληνική ομάδα που συμμετείχε στο Κύπελλο Διεθνών Εκθέσεων (Inter-Cities Fairs Cup), με αντίπαλο τη γιουγκοσλαβική F.K. Vojvodina. μικρογραφία|156x156εσ|[[Βασίλης Χατζηπαναγής]] Το 1975 αποκτήθηκε από τον Ηρακλή Θεσσαλονίκης ο ποδοσφαιριστής Βασίλης Χατζηπαναγής, που εξελίχθηκε σε μια από τις πιο αναγνωρίσιμες και σημαντικές προσωπικότητες του αθλητικού συλλόγου. Το 1976 ο Ηρακλής Θεσσαλονίκης κατέκτησε το Κύπελλο Ελλάδας 1975–1976 επικρατώντας στον τελικό του Ολυμπιακού Πειραιώς με σκορ 4-4 και 6-5 στα πέναλτι. μικρογραφία|150x150εσ|[[Ιβάν Γιοβάνοβιτς|Ivan Jovanović]] Το 1980 ο Ηρακλής Θεσσαλονίκης αγωνίζεται στον τελικό του Κυπέλλου Ελλάδας 1979–1980 και γνωρίζει την ήττα από τον Α.Γ.Σ. Καστοριάς. Το 1984 ο Ηρακλής Θεσσαλονίκης κατέλαβε την 3η θέση στο πρωτάθλημα της Α΄ Εθνικής Κατηγορίας 1983–1984. Το 1985 ο Ηρακλής Θεσσαλονίκης κατέκτησε το Βαλκανικό Κύπελλο Συλλόγων 1984–1985 επικρατώντας στον διπλό τελικό της ρουμανικής Argeș Pitești, με σκορ 1-3 εκτός έδρας και 4-1 εντός έδρας. Το 1987 ο Ηρακλής Θεσσαλονίκης αγωνίστηκε στον τελικό του Κυπέλλου Ελλάδας 1986–1987, όπου ηττήθηκε από τον Ο.Φ.Η..
Το 2003 με την ευκαιρία του εορτασμού των 50 ετών από την ίδρυση της U.E.F.A., ο Βασίλης Χατζηπαναγής ανακηρύχθηκε ως ο κορυφαίος Έλληνας ποδοσφαιριστής των τελευταίων 50 ετών (1954–2003) από την Ελληνική Ποδοσφαιρική Ομοσπονδία.
Συνοπτικά, το τμήμα ποδοσφαίρου του Γ.Σ. Ηρακλή Θεσσαλονίκης έχει σημειώσει την εξής αγωνιστική πορεία:
Το τμήμα ποδοσφαίρου του Γ.Σ. Ηρακλή Θεσσαλονίκης έχει ως έδρα το Καυτανζόγλειο Εθνικό Στάδιο της Θεσσαλονίκης από το 1961. Από το 2002 έως το 2004 αγωνίστηκε στο γήπεδο του Α.Σ. Μακεδονικού Νεάπολης, λόγω ανακαίνισης του Καυτανζογλείου Εθνικού Σταδίου εν όψει των επερχόμενων Θερινών Ολυμπιακών Αγώνων 2004 στην Αθήνα. Το παλιό γήπεδο του Ηρακλή Θεσσαλονίκης βρισκόταν σε χώρο πλησίον της Φιλοσοφικής Σχολής του Αριστοτελείου Πανεπιστημίου Θεσσαλονίκης.
Δουβλόνι
δεξιά|μικρογραφία|Ισπανικό νόμισμα 4 δουβλονίων, ή 8 εσκούδων. Εμπρός όψη: [[Κάρολος Δ΄ της Ισπανίας|CAROL IIII D G HISP ET IND R 1798. Άλλη όψη: IN UTROQ FELIX AUSPICE DEO (Και οι δύο ευτυχείς υπό την αιγίδα του Θεού) M (Mexico) F M (οι ελεγκτές της καθαρότητας του χρυσού).]]
Το δουβλόνι (από το ισπανικό doblón = διπλό, δηλ. διπλό εσκούδο) ήταν ένα χρυσό νόμισμα δύο εσκούδων αξίας περίπου 4 $ (τεσσάρων ισπανικών δολαρίων) ή 32 ρεάλες, ζύγιζε 6,766 γραμ. (0,218 ουγγιά τρόυ) και ήταν καθαρότητας 22 καρατίων σε χρυσό (ή 0,917, επομένως 6,2 γραμ. καθαρός χρυσός). Τα δουβλόνια κόπηκαν στην Ισπανία και στα κράτη με αντιβασιλιά της Νέας Ισπανίας, του Περού και της Νέας Γρανάδας (σημερινή Κολομβία, Εκουαδόρ, Παναμάς και Βενεζουέλα). Καθώς το εσκούδο Ισπανίας διαδέχθηκε το βαρύτερο χρυσό δουκάτο (ducado ή excelente, 3,1 γραμ. έναντι των 3,48 γραμ. καθαρού χρυσού) ως το πρότυπο νόμισμα Ισπανικό χρυσό, το δουβλόνι διαδεχθηκε το διπλό δουκάτο (doble excelente).
Στη σύγχρονη εποχή το δουβλόνι είναι γνωστό σε μεγάλο βαθμό λόγω της επιρροής της ιστορικής φαντασίας για την πειρατεία.
Ιστορία
Ισπανο-αμερικανικά χρυσά νομίσματα κόπηκαν σε ονομαστικές αξίες μισού, ενός, δύο, τεσσάρων και οκτώ εσκούδων, με κάθε εσκούδο να αξίζει περίπου δύο ισπανικά δολάρια ($ 2). Το νόμισμα των δύο εσκούδων (ή νόμισμα των $ 4) ήταν το "δουβλόνι" ή "πιστόλε", και το μεγάλο των οκτώ εσκούδων (ή $ 16) ήταν ένα "τετραπλό πιστόλε".
Γ.Σ. Ηρακλής Θεσσαλονίκης (Ποδόσφαιρο)
Υπόθεση υποβιβασμού της «Ηρακλής Θεσσαλονίκης Π.Α.Ε.» το 2011
Στις 12 Μαΐου 2011, ο πρόεδρος της Ε.Π.Ο. Σοφοκλής Πιλάβιος γνωστοποίησε στην επιτροπή μορφωτικών υποθέσεων της Βουλής των Ελλήνων πως η «Ηρακλής Θεσσαλονίκης Π.Α.Ε.» είχε καταθέσει πλαστή ασφαλιστική και φορολογική ενημερότητα για να μπορέσει να πραγματοποιήσει μεταγραφές κατά τη μεταγραφική περίοδο του Ιανουαρίου 2011. Για το γεγονός της πλαστής ενημερότητας, ο Α.Γ.Σ. Αστέρα Τρίπολης, ο οποίος είχε τερματίσει 14ος στη Super League 2010–2011 και υποβιβαζόταν, προχώρησε σε καταγγελία προς την Πειθαρχική Επιτροπή του Super League Ελλάδα Συνεταιρισμού Περιορισμένης Ευθύνης, σε βάρος της «Ηρακλής Θεσσαλονίκης Π.Α.Ε.», ζητώντας να αφαιρεθούν από την ομάδα της Θεσσαλονίκης 7 βαθμοί από το πρωτάθλημα της Super League 2010–2011. Η πειθαρχική επιτροπή του Super League Ελλάδα Συνεταιρισμού Περιορισμένης Ευθύνης αποφάσισε τον υποβιβασμό της «Ηρακλής Θεσσαλονίκης Π.Α.Ε.» διά της κατάληψης της τελευταίας θέσης στον βαθμολογικό πίνακα του πρωταθλήματος της Super League 2010–2011. Με την απόφαση αυτή, ο «Α.Γ.Σ. Αστέρας Τρίπολης» κατέλαβε τη 13η θέση και παρέμεινε στη Super League 2011–2012.
Η «Ηρακλής Θεσσαλονίκης Π.Α.Ε.» στη συνέχεια κατέφυγε στο Αθλητικό Διαιτητικό Δικαστήριο (C.A.S.) ζητώντας την ακύρωση της απόφασης της Ε.Π.Ο. και τη μη επικύρωση της βαθμολογίας της Super League 2010–2011. Το C.A.S. απέρριψε το αίτημα της «Ηρακλής Θεσσαλονίκης Π.Α.Ε.» για τη μη επικύρωση της βαθμολογίας της Super League 2010–2011, αλλά αποφάσισε να επανεξεταστεί ο φάκελος της από τη δευτεροβάθμια επιτροπή της Ε.Π.Ο. Η «Ηρακλής Θεσσαλονίκης Π.Α.Ε.» προχώρησε σε νέα προσφυγή στο Διαιτητικό Δικαστήριο της Ε.Π.Ο., το οποίο την έκανε δεκτή και επέστρεψε την υπόθεση του υποβιβασμού της για την πλαστή ενημερότητα στην Επιτροπή Εφέσεων της Ε.Π.Ο.. Η Επιτροπή Εφέσεων, στις 5 Σεπτεμβρίου 2011, απέρριψε για δεύτερη φορά το αίτημα της «Ηρακλής Θεσσαλονίκης Π.Α.Ε.», οδηγώντας την ομάδα οριστικά στη Β΄ Εθνική Κατηγορία 2011–2012.
Ισλαμικοί Αγώνες Αλληλεγγύης 2017
Ο IV Αγώνες Ισλαμικής Αλληλεγγύης είναι μια πολυεθνική αθλητική εκδήλωση, που έγινε στο Μπακού του Αζερμπαϊτζάν. Η τελετή της έναρξης έγινε στις 12 Μαΐου 2017 και της λήξης στις 22 Μαΐου 2017.
Γ.Σ. Ηρακλής Θεσσαλονίκης (Ποδόσφαιρο)
Υπόθεση υποβιβασμού της «Ηρακλής Θεσσαλονίκης Π.Α.Ε.» το 2011
Η “χαριστική βολή” για την «Ηρακλής Θεσσαλονίκης Π.Α.Ε.» δόθηκε στις 27 Σεπτεμβρίου 2011, όταν η Επιτροπή Επαγγελματικού Αθλητισμού υποβίβασε τον σύλλογο στην πρώτη ερασιτεχνική εθνική κατηγορία, στη Δ΄ Εθνική Κατηγορία 2011–2012, επειδή δεν είχε καταθέσει φάκελο συμμετοχής στις επαγγελματικές εθνικές κατηγορίες.
Ισλαμικοί Αγώνες Αλληλεγγύης 2017
Η απόφαση για τη διεξαγωγή
Η απόφαση για τη διεξαγωγή των Τέταρτων Αγώνων Ισλαμικής Αλληλεγγύης στην πρωτεύουσα του Αζερμπαϊτζάν, Μπακού, λήφθηκε 24 Ιουλίου 2013 στη Σαουδική Αραβία, στη Γενική Συνέλευση της Αθλητικής Ομοσπονδίας των Ισλαμικών Αγώνων Αλληλεγγύης. Στα πλαίσια της Γενικής Συνέλευσης παρουσιάστηκε και η νικήτρια υποψηφιότητα, του Μπακού, σε ένα βιβλίο με τίτλο «Μπακού -2017» όπου αναφέρονταν οι λεπτομέρειες της διοργάνωσης στο Μπακού.
Οργανωτική Επιτροπή
Με διάταγμα του Προέδρου του Αζερμπαϊτζάν Ιλχάμ Αλίγιεφ στις 18 Σεπτεμβρίου 2015 ιδρύθηκε η Οργανωτική Επιτροπή των Τέταρτων Αγώνων Ισλαμικής Αλληλεγγύης στο Μπακού. Το μέλος της Εκτελεστικής Επιτροπής της Εθνικής Ολυμπιακής Επιτροπής της Δημοκρατίας του Αζερμπαϊτζάν Μεχριμπάν Αλίγιεφα, διορίστηκε Πρόεδρος της Οργανωτικής Επιτροπής.
Γ.Σ. Ηρακλής Θεσσαλονίκης (Ποδόσφαιρο)
Υπόθεση υποβιβασμού της «Ηρακλής Θεσσαλονίκης Π.Α.Ε.» το 2011
Ο Ηρακλής Θεσσαλονίκης συμμετείχε ως «'''Γ.Σ. Ηρακλής Θεσσαλονίκης'''», μέχρι τη 10η αγωνιστική του πρώτου γύρου του πρωταθλήματος στον 2ο όμιλο της Δ΄ Εθνικής Κατηγορίας 2011–2012. Η συμμετοχή του συλλόγου στο πρωτάθλημα ξεκίνησε επεισοδιακά, καθώς στις δύο πρώτες αγωνιστικές που έδωσε η ομάδα, οι οπαδοί του Ηρακλή Θεσσαλονίκης έδωσαν δυναμικό παρόν χωρίς όμως να αποφευχθούν τα επεισόδια.
Ισλαμικοί Αγώνες Αλληλεγγύης 2017
Τα εισιτήρια
Τα εισιτήρια για τη διοργάνωση άρχισαν να πωλούνται στις 19 Μαρτίου 2017.
Γ.Σ. Ηρακλής Θεσσαλονίκης (Ποδόσφαιρο)
Α.Ε.Π. Ηρακλής 1908 (2012–2019)
Ο Ηρακλής Θεσσαλονίκης αποχώρησε από το πρωτάθλημα της Δ΄ Εθνικής Κατηγορίας 2011–2012. Στις 20 Ιανουαρίου 2012, το ποδοσφαιρικό τμήμα της Μ.Α.Ε. Ποντίων Κατερίνης συγχωνεύθηκε με το αντίστοιχο τμήμα του Γ.Σ. Ηρακλή Θεσσαλονίκης, με την ομάδα της Κατερίνης να χρησιμοποιεί την επωνυμία «'''Α.Ε.Π. Ηρακλής 1908'''», το έμβλημα και τα χρώματα του Γ.Σ. Ηρακλή Θεσσαλονίκης και να έχει ως έδρα το Καυτανζόγλειο Εθνικό Στάδιο.
Ισλαμικοί Αγώνες Αλληλεγγύης 2017
Τα εισιτήρια
Και τα 56 μέλη της «Αθλητικής Ομοσπονδίας Ισλαμικής Αλληλεγγύης» συμμετείχαν στους Αγώνες. Παρακάτω είναι λίστα όλων των συμμετεχόντων:
Γ.Σ. Ηρακλής Θεσσαλονίκης (Ποδόσφαιρο)
Συμμετοχή στη Γ΄ Εθνική Κατηγορία (2011–2012)
Από την 7η αγωνιστική του πρώτου γύρου του πρωταθλήματος στον 2ο όμιλο της Γ΄ Εθνικής Κατηγορίας 2011–2012, ο Ηρακλής Θεσσαλονίκης αγωνιζόταν, με την επωνυμία «'''Α.Ε.Π. Ηρακλής 1908 Τ.Α.Π.'''», αφότου στις 20 Ιανουαρίου 2012 συγχωνεύτηκε με την Μ.Α.Ε. Ποντίων Κατερίνης. Ο Λεωνίδας Μπίλης βρέθηκε αρχικά στο τιμόνι του Ηρακλή Θεσσαλονίκης ως προπονητής, ενώ από τις 14 Φεβρουαρίου 2012 έως τις 30 Απριλίου 2012 η ομάδα πορεύθηκε υπό τις οδηγίες του Σούλη Παπαδόπουλου. Στη συνέχεια, επιλέχτηκε ο Γιώργος Στράντζαλης για να ολοκληρωθεί μια κρίσιμη μεταβατική περίοδος στην 5η θέση.
Ισλαμικοί Αγώνες Αλληλεγγύης 2017
Τα εισιτήρια
Κατηγορία:Αθλητικές διοργανώσεις Κατηγορία:Πολυαθλητικές διοργανώσεις το 2017
Γ.Σ. Ηρακλής Θεσσαλονίκης (Ποδόσφαιρο)
Συμμετοχή στη Β΄ Εθνική Κατηγορία (2012–2015)
Λίγες ημέρες πριν από την έναρξη του πρωταθλήματος της Football League 2012–2013, στις 12 Σεπτεμβρίου 2012, το συμβούλιο της Ε.Ε.Π. Β΄ και Γ΄ Εθνικής Κατηγορίας δέχτηκε το αίτημα της Ελληνικής Ποδοσφαιρικής Ομοσπονδίας να διοργανωθεί το πρωτάθλημα με 3 ομάδες επιπλέον, τον Α.Σ. Ολυμπιακό Βόλου 1937, τον Α.Ο. Καβάλας και τον Γ.Σ. Ηρακλή Θεσσαλονίκης, στο πλαίσιο της αναδιάρθρωσης των κατηγοριών, με αποτέλεσμα ο «Γηραιός» να αγωνιστεί στη Football League 2012–2013 με την επωνυμία «'''Α.Ε.Π. Ηρακλής 1908 Π.Α.Ε.'''», κατηγορία στην οποία συμμετείχε ξανά την αγωνιστική περίοδο 1980–1981.
Στη διοργάνωση του Κυπέλλου Ελλάδας 2012–2013 αποκλείστηκε νωρίς από τον Α.Ο. Προοδευτική Νεολαία Κορυδαλλού και αφοσιώθηκε στο πρωτάθλημα της Β΄ Εθνικής Κατηγορίας 2012–2013, όμως στις 15 Ιανουαρίου 2013 ανακοινώθηκε η λύση της συνεργασίας με τον προπονητή Γιώργο Στράντζαλη (ο οποίος είχε ενεργητικό 5 νίκες, 9 ισοπαλίες και 1 ήττα). Στη θέση του ανέλαβε ο Γιώργος Χατζάρας, όμως μέσα σε λίγα εικοσιτετράωρα υπέβαλε την παραίτησή του, η οποία έγινε δεκτή και προσλήφθηκε στη θέση του ο Γιάννης Χατζηνικολάου για το υπόλοιπο της αγωνιστικής περιόδου.
Την αγωνιστική περίοδο που ακολούθησε (Football League 2013–2014) ο Ηρακλής Θεσσαλονίκης κατέλαβε την 4η θέση του Βορείου Ομίλου, εξασφαλίζοντας ξανά τη συμμετοχή του στα play-off, δεν κατάφερε όμως να πάρει την άνοδο για τη Super League, τερματίζοντας τελικά στην 7η θέση.
Συμμετοχή στη Super League (2015–2017)
Με την επιστροφή του Ηρακλή Θεσσαλονίκης ως «'''Α.Ε.Π. Ηρακλής 1908 Π.Α.Ε.'''» στην πρώτη τη τάξει κατηγορία της Super League 2015–2016, ο Νίκος Παπαδόπουλος διατηρήθηκε στην τεχνική ηγεσία του συλλόγου, όπως και οι περισσότεροι ποδοσφαιριστές που την προηγούμενη χρονιά είχαν οδηγήσει την ομάδα στην άνοδο, τερματίζοντας τελικά στη 12η θέση του βαθμολογικού πίνακα και εξασφαλίζοντας σχετικά άνετα την παραμονή στην Super League 2015–2016. Στο πρωτάθλημα της Super League 2016–2017 τερμάτισε για δεύτερη συνεχή χρονιά στη 12η θέση, όμως ο σύλλογος δεν εξασφάλισε άδεια συμμετοχής από την αρμόδια επιτροπή της Ε.Π.Ο., με αποτέλεσμα να υποβιβαστεί στη Γ΄ Εθνική Κατηγορία 2017–2018.
Συμμετοχή στη Β΄ Εθνική Κατηγορία (2018–2019)
Ο Ηρακλής Θεσσαλονίκης συμμετείχε στη Football League 2018–2019 ως νέα Π.Α.Ε. με την επωνυμία «'''Α.Ε.Π. Ηρακλής 1908 Νέα Π.Α.Ε.'''», με ιδιοκτήτη τον επιχειρηματία Τομ Παπαδόπουλο και τερμάτισε στην 11η θέση. Η θέση αυτή, μετά και την αναδιάρθρωση των επαγγελματικών πρωταθλημάτων του 2019 έδινε το δικαίωμα συμμετοχής εκ νέου στη Football League 2019–2020 (πλέον ως τρίτη τη τάξει κατηγορία).
Α.Σ. Ηρακλής 2015 (2019–2020)
Το καλοκαίρι του 2019 ο ιδιοκτήτης της νέας Π.Α.Ε. «'''Α.Ε.Π. Ηρακλής 1908 Νέα Π.Α.Ε.», Τομ Παπαδόπουλος αλλά και παράγοντες από το περιβάλλον του Ηρακλή Θεσσαλονίκης έκαναν επαφές για την απόκτηση Α.Φ.Μ. (αλλαγή ονομασίας και μεταφορά έδρας στη Θεσσαλονίκη δηλαδή), ομάδων που θα συμμετείχαν στις επαγγελματικές κατηγορίες, όπως του Ν.Π.Σ. Βόλου, του Α.Π.Σ. Κρόνου Αργυράδων και του Π.Ο. Τρίγλιας, ενώ ο Γ.Σ. Ηρακλής Θεσσαλονίκης έκανε αίτηση αναψηλάφησης του υποβιβασμού της «Ηρακλής Θεσσαλονίκης Π.Α.Ε.'''» το 2011, ζητώντας την αναβίωσή της ή να του δοθεί η δυνατότητα σύστασης νέας Π.Α.Ε. που θα τοποθετούνταν στη Super League 2. Η αίτηση απορρίφθηκε από την επιτροπή εφέσεων της Ε.Π.Ο.. Η τελευταία προσπάθεια να αγωνιστεί ο Ηρακλής Θεσσαλονίκης στη Γ΄ Εθνική Κατηγορία έγινε μέσω συμφωνίας με τον Α.Σ. Άρη Παλαιοχωρίου, αλλά απορρίφθηκε μετά από γενική συνέλευση και απόφαση του Γ.Σ. Ηρακλή Θεσσαλονίκης.
Μετά από πρωτοβουλία του προέδρου του συλλόγου «Ηρακλής Πετοσφαίριση 2015», ο οποίος είχε απορροφήσει το τμήμα πετοσφαίρισης του Γ.Σ. Ηρακλή Θεσσαλονίκης το 2015, αποφασίστηκε να δημιουργηθεί και τμήμα πoδοσφαίρου ώστε να αγωνιστεί στη Γ΄ Κατηγορία 2019–2020 της Ε.Π.Σ. Μακεδονίας, μετονομαζόμενος σε «'''Α.Σ. Ηρακλής 2015'''». Η συμμετοχή στη Γ΄ Κατηγορία 2019–2020 της Ε.Π.Σ. Μακεδονίας ως «Γ.Σ. Ηρακλής Θεσσαλονίκης» απορρίφθηκε ως ανέφικτη λόγω των χρεών του Γ.Σ. Ηρακλή Θεσσαλονίκης, ενώ και η λύση του «Α.Σ. Ηρακλή 2015» χαρακτηρίστηκε «προσωρινή» έως ότου επιτευχθεί συμφωνία με κάποιον σύλλογο ανώτερης κατηγορίας. Ο «Α.Σ. Ηρακλής 2015» συμμετείχε στο πρωτάθλημα της Γ΄ Κατηγορίας 2019–2020 της Ε.Π.Σ. Μακεδονίας και κατάφερε να εξασφαλίσει την άνοδο στη Β΄ Κατηγορία 2020–2021 της Ε.Π.Σ. Μακεδονίας τερματίζοντας στην 1η θέση με 42 βαθμούς.
Α.Σ. Ηρακλής Αμπελοκήπων (2020–2021)
Στις αρχές καλοκαιριού του 2020 οι άνθρωποι του Γ.Σ. Ηρακλή Θεσσαλονίκης είχαν επαφές με ανθρώπους του Π.Ο. Τρίγλιας, ομάδας της Football League, και όλα φαίνονταν ότι η συμφωνία είχε σχεδόν τελειώσει. Όμως, στη γενική συνέλευση της ομάδας της Νέας Τρίγλιας Χαλκιδικής, η πρόταση για συγχώνευση με τον Ηρακλή Θεσσαλονίκης απορρίφθηκε.
Μετά από το «ναυάγιο» οι ιθύνοντες του Γ.Σ. Ηρακλή Θεσσαλονίκης είχαν δύο εναλλακτικές για επανεκκίνηση από την Γ΄ Εθνική Κατηγορία. Τον Α.Φ.Μ. της Δόξας Κάτω Καμήλας ή τον Α.Φ.Μ. του Α.Σ. Ηρακλή Αμπελοκήπων. Τελικά, μετά από αρκετές συζητήσεις με ανθρώπους του Α.Σ. Ηρακλή Αμπελοκήπων κατέληξαν σε συμφωνία. Ο Ηρακλής Θεσσαλονίκης αγωνίστηκε στη Γ΄ Εθνική Κατηγορία 2020–2021, ως «'''Α.Σ. Ηρακλής Αμπελοκήπων'''». Ο Ηρακλής Θεσσαλονίκης τερμάτισε στη 2η θέση με 33 βαθμούς έναντι του Α.Ο. Ορφέα Ξάνθης με 35 βαθμούς και δεν κέρδισε την άνοδο στη Super League 2 2021–2022, αφού δεν κατάφερε να συμμετάσχει στα play off ανόδου.
Π.Ο.Τ. Ηρακλής (2021–Σήμερα)
Στις 8 Απριλίου 2021, με γραπτή ανακοίνωση ο Ν.Γ.Σ. Ηρακλής Θεσσαλονίκης 1908 αποκήρυξε τη συμφωνία με την ομάδα του Α.Σ. Ηρακλή Αμπελοκήπων και άρχισε άμεσα την αναζήτηση νέου Α.Φ.Μ. επαγγελματικής ομάδας. Τελικά μετά από πολλές διαβουλεύσεις κατέληξε στον Α.Φ.Μ. του Π.Ο. Τρίγλιας. Στις 2 Αυγούστου του 2021 ανακοινώθηκε η συμφωνία μεταξύ Ν.Γ.Σ. Ηρακλή Θεσσαλονίκης 1908 και Π.Ο. Τρίγλιας. Η ομάδα της Νέας Τρίγλιας Χαλκιδικής χρησιμοποιεί την επωνυμία «'''Π.Ο.Τ. Ηρακλής'''», το έμβλημα και τα χρώματα του Γ.Σ. Ηρακλή Θεσσαλονίκης και έχει ως έδρα το Καυτανζόγλειο Εθνικό Στάδιο. Ο Ηρακλής Θεσσαλονίκης αγωνίζεται με την επωνυμία «'''Π.Ο.Τ. Ηρακλής Π.Α.Ε.'''» στη Super League 2 από την αγωνιστική περίοδο 2021–2022.
Επωνυμία
Η επωνυμία της Ποδοσφαιρικής Ανώνυμης Εταιρείας (Π.Α.Ε.), απαραίτητης για τη συμμετοχή της ποδοσφαιρικής ομάδας σε επαγγελματική εθνική κατηγορία, έχει αλλάξει με το πέρασμα των χρόνων ως ακολούθως:
Διοικητικό συμβούλιο
Ακολουθεί το διοικητικό συμβούλιο της «Π.Ο.Τ. Ηρακλής Π.Α.Ε.»:
Ποδοσφαιριστές (2022–2023)
Ακολουθεί η σύνθεση της ομάδας ποδοσφαίρου του Ηρακλή Θεσσαλονίκης στη Super League 2 2022–2023:
Οι αγώνες στις ευρωπαϊκές διοργανώσεις
Εξασφάλισε για πρώτη φορά την έξοδό του στις ευρωπαϊκές διοργανώσεις στο Κύπελλο Διεθνών Εκθέσεων της αγωνιστικής περιόδου 1961–1962, όπου στην παρθενική του εμφάνιση κατάφερε να πάρει την πρώτη του νίκη απέναντι στη γιουγκοσλάβικη F.K. Vojvodina (2-1).
Στο Βαλκανικό Κύπελλο Συλλόγων (1984–1985) νίκησε τη ρουμανική F.C. Argeș Pitești (4-1 και 1-3). Επίσης, πριν τον τελικό απέκλεισε την τουρκική Galatasaray S.K..
Κορυφαία στιγμή για τον σύλλογο υπήρξε στο Κύπελλο U.E.F.A. την αγωνιστική περίοδο 2000–2001 όταν πήρε την πρόκριση απέναντι στη γαλλική F.C. Gueugnon, ενώ στην επόμενη φάση επικράτησε εκτός έδρας (3-2) της γερμανικής F.C. Kaiserslautern, δεν μπόρεσε όμως να ανατρέψει το σε βάρος του 3-1 του πρώτου αγώνα και αποκλείστηκε από τη συνέχεια.
Δουβλόνι
Ιστορία
Μετά τον πόλεμο του 1812, τα διπλά των οκτώ αποτιμήθηκαν στη Νέα Σκωτία με τιμή 4 λιρών και έγιναν το κυρίαρχο νόμισμα εκεί.
Αθανάσιος Ζαφειριάδης
Βιογραφικά στοιχεία
Γεννήθηκε στον Τύρναβο. Υπήρξε δήμαρχος Τυρνάβου.
Δουβλόνι
Ιστορία
Τα δουβλόνια, όταν ανταλλάσσοντο με $ 4 ή 32 ρεάλες σε άργυρο, διαπραγματεύοντο με την υψηλή αναλογία χρυσού-αργύρου 1:16 (καθώς κάθε ρεάλ περιείχε 3,833 γραμ. αργύρου καθαρότητας 0,917). Δεδομένου ότι η επικρατούσα αναλογία στην Ευρώπη ήταν 1:15 στο μεγαλύτερο μέρος του 18ου αι., τα δουβλόνια διαπραγματεύοντο περιστασιακά με μείωση σε αυτό το ποσό, στα 30-32 ρεάλες.
Στην Ισπανία τα δουβλόνια είχαν τρέχουσα αξία για $ 4 (τέσσερα duros, ή 80 ρεάλες από κράμα, reales de vellón) μέχρι τα μέσα του 19ου αι. Η Ισαβέλλα Β΄ της Ισπανίας άλλαξε την ισοτιμία των νομισμάτων και την έκανε με βάση το εσκούδο με δεκαδικά ρεάλες το 1859: αντικατέστησε το δουβλόνι (doblón) των 6,77 γραμ. με ένα νέο βαρύτερο δουβλόνι (doblón) αξίας $ 5 (πέντε duros ή 100 ρεάλες) και βάρους 8,3771 γραμ. (0,268 ουγγιές τρόυ). Τα τελευταία ισπανικά δουβλόνια (που έχουν ονομασία ως 80 ρεάλες) κόπηκαν το 1849. Μετά την ανεξαρτησία τους, οι πρώην ισπανικές αντιβασιλείες του Μεξικού, του Περού και της Νέας Γρανάδας συνέχισαν να κόβουν δουβλόνια.
Σε άλλες χώρες
μικρογραφία|Iταλικά Κράτη, Πιασέντσα, 2 ντόπιες (doppie) του 1626, που απεικονίζεται ο [[Εδουάρδος Α΄ Φαρνέζε.]]
Τα δουβλόνια έχουν επίσης κοπεί σε Πορτογαλικές αποικίες, όπου ονομάζοντο ντομπράο (dobrão), με την ίδια σημασία. Η ντόμπρα του Σάο Τομέ και Πρίνσιπε είναι το μόνο υφιστάμενο νόμισμα, με όνομα που σημαίνει «διπλό».
Στην Ευρώπη το δουβλόνι έγινε το πρότυπο για πολλά άλλα χρυσά νομίσματα, συμπεριλαμβανομένου του γαλλικού χρυσού Λουδοβίκιου (Louis d'or), της Ιταλικής ντόπια, του Ελβετικού ντουπλόνε, του βορειο-Γερμανικού πιστόλε και του Πρωσικού Φρήντριχ ντ'ορ (Friedrich d'or).
Παραπομπές
Κατηγορία:Χρυσά νομίσματα ΚΑτηγορία:Ισπανικά νομίσματα
Αθανάσιος Ζαφειριάδης
Βιογραφικά στοιχεία
Εξελέγη βουλευτής Τυρνάβου στις εκλογές του 1881.
Γιος του ήταν ο Αλέξανδρος Ζαφειριάδης, δικηγόρος, που σκοτώθηκε στους Βαλκανικούς Πολέμους.
Εξωτερικοί σύνδεσμοι
Κατηγορία:Βουλευτές Τυρνάβου
Shrinkflation
Με τον αγγλικό όρο shrinkflation περιγράφεται η εμπορική στρατηγική όπου επέρχεται μείωση των πωλούμενων προϊόντων σε μέγεθος ή ποσότητα, ή ακόμη και μερικές φορές η ανασύνθεση ή η πτώση της ποιότητας, ενώ οι τιμές τους παραμένουν οι ίδιες ή αυξάνονται. Ο όρος συνιστά νεολογισμό, από σύμφυρση των λέξεων shrink (συρρικνώνομαι) και inflation (πληθωρισμός).
Γ.Σ. Ηρακλής Θεσσαλονίκης (Ποδόσφαιρο)
Οι αγώνες στις ευρωπαϊκές διοργανώσεις
Πρώτος σκόρερ στην ιστορία του συλλόγου στις διοργανώσεις της Ένωσης Ευρωπαϊκών Ποδοσφαιρικών Ομοσπονδιών (U.E.F.A.) είναι ο Κύπριος Μιχάλης Κωνσταντίνου με 4 τέρματα.
Τίτλοι
==== Πανελλήνιοι Τίτλοι ====
Ενεργοί Σύνδεσμοι Φίλων
Εκτός Θεσσαλονίκης έχουν ανοίξει σύνδεσμοι οπαδών στο Ασβεστοχώρι, στα Βασιλικά Θεσσαλονίκης, στο Ανατολικό Θεσσαλονίκης (Βαλμάδα), στην Κοζάνη, στην Αλεξάνδρεια Ημαθίας, στην Αθήνα, στο Κιλκίς, στη Δράμα, στην Καστοριά, στην Πτολεμαΐδα, στην Κομοτηνή, στην Αλεξανδρούπολη, στη Νέα Φώκαια Χαλκιδικής και σε πολλές άλλες πόλεις της Ελλάδας.
Social Media – Επίσημες σελίδες
Κατηγορία:Γ.Σ. Ηρακλής Θεσσαλονίκης Κατηγορία:Ηρακλής Θεσσαλονίκης (ποδόσφαιρο) Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1908
Shrinkflation
Παραπομπές
Κατηγορία:Εξαπάτηση
Μιχαήλ Μπούρας
Ο Μιχαήλ Μπούρας (1885 - ;) ήταν Έλληνας πολιτικός.
Βιογραφικά στοιχεία
Γεννήθηκε στην Αγιά Λάρισας και σπούδασε νομικά στο Πανεπιστήμιο Αθηνών. Υπήρξε δημοτικός σύμβουλος Λάρισας.
Στις γερουσιαστικές εκλογές του 1932 εξελέγη γερουσιαστής Λάρισας για τριετή θητεία. Έπειτα, στις εκλογές του 1935, εξελέγη βουλευτής Λάρισας με το Λαϊκό Κόμμα.
Κύκλος των Εκλεκτοράτων του Ρήνου
μικρογραφία|300x300εσ| Ο Κύκλος των Εκλεκτοράτων του Ρήνου, όπως στις αρχές του 16ου αι. μικρογραφία|300x300εσ| Χάρτης του Κύκλου των Εκλεκτοράτων του Ρήνου από το Topographia Archiepiscopatuum Moguntinensis του [[Ματέους Μέριαν|Matthäus Merian, 1646.]]
Ο Κύκλος των Εκλεκτοράτων του Ρήνου (Kurrheinischer Reichskreis) ήταν ένας Αυτοκρατορικός Κύκλος της Αγίας Ρωμαϊκής Αυτοκρατορίας, που δημιουργήθηκε το 1512.
Ο κύκλος πήρε το όνομά του από τους τέσσερις (από τους επτά) πρίγκιπες-εκλέκτορες, των οποίων τα εδάφη κατά μήκος του Μέσου Ρήνου αποτελούσαν τη συντριπτική πλειοψηφία της επικράτειάς του.
Εξωτερικοί σύνδεσμοι
Κατηγορία:Κύκλοι της Αγίας Ρωμαϊκής Αυτοκρατορίας Κατηγορία:Ιστορία της Ρηνανίας
Πιότρ Μασέροβ
Ο Πιότρ Μιρόνοβιτς Μασέροβ (λευκορωσικά: Пётр Міро́навіч Машэ́раў, ρωσικά: Пётр Миро́нович Маше́ров, 26 Φεβρουαρίου [ Παλιό ημερολόγιο: 13 Φεβρουαρίου] 1918 - 4 Οκτωβρίου 1980) ήταν ο πρώτος Γενικός Γραμματέας της λευκορωσικής επιτροπής του Κομμουνιστικού Κόμματος Σοβιετικής Ένωσης, καθώς και κομμουνιστής ηγέτης της Σοβιετικής Λευκορωσίας. Το 1978, ο Μασέροβ τιμήθηκε με το μετάλλιο του Ήρωα της Σοσιαλιστικής Εργασίας, για τη συνεισφορά του στην πολιτική της Λευκορωσίας. Πέραν τούτου, βραβεύτηκε σε αρκετές περιπτώσεις, όπως για παράδειγμα, που τιμήθηκε εφτά φορές από το Τάγμα του Λένιν, καθώς επίσης και μία φορά από το Τάγμα του Γκεόργκι Δημητρώφ.
Βιογραφία
Ο Μασέροβ, γεννήθηκε ως Πιάτρο Μασέρα (όνομα, το οποίο προήλθε βάσει της οικογενείας του, από έναν Γάλλο απόγονο, ο οποίος είχε πολεμήσει στους Ναπολεόντειους Πολέμους), σε ένα χωρίο της Περιφέρειας Βιτσέμπσκ, κατά το τέλος του Πρώτου Παγκοσμίου Πολέμου. Πριν την έναρξη του Μεγάλου Πατριωτικού Πολέμου, ο Μασέροβ, εργαζόταν ως δάσκαλος φυσικής και μαθηματικών. Κατά την περίοδο του πολέμου, ηγήθηκε ενός γκρουπ σοβιετικών ανταρτών, στη Λευκορωσία. Το 1944, έλαβε και το μετάλλιο του Ήρωα της Σοβιετικής Ένωσης. Το 1965, αφού κατείχε κάποιες σημαντικές θέσεις στη διοίκηση του Μινσκ, έγινε ο πρώτος γενικός γραμματέας του Κομμουνιστικού Κόμματος Λευκορωσίας. Και υπήρξε de facto πρόεδρος της Σοσιαλιστικής Δημοκρατίας της Λευκορωσίας.
Πέθανε σε αυτοκινητιστικό ατύχημα το 1980. Πολλοί προσφιλείς των συνωμοσιών, λέγουν ότι ο θάνατος του παρά μόνο τυχαίος δεν ήταν και ότι για αυτόν ευθύνονται σοβιετικοί πράκτορες της KGB, ήτοι ότι έπεσε θύμα δολοφονίας. Τη ζωή την έχασε όταν το αυτοκίνητό του, το οποίο συνοδευόταν κι από την αστυνομία, εκτροχιάστηκε σε μία σύγκρουση που είχε με φορτηγό. Κηδεύτηκε στο Μινσκ, με κρατικές δαπάνες, και προς τιμήν του, έναν χρόνο αργότερα, η σημερινή Λεωφόρος της Νίκης, είχε μετονομαστεί ως Λεωφόρος Μασέροβ. Την κηδεία του, μεταξύ άλλων, την είχε παρακολουθήσει και ο γενικός γραμματέας του Κομμουνιστικού Κόμματος Λιθουανίας, Πέτρας Γκρισκεβίτσιους. Το 1998, τιμήθηκε ξανά και κυκλοφόρησε γραμματόσημο, το οποίο έφερε προσωπογραφία του.
Εξωτερικοί σύνδεσμοι
Κατηγορία:Ήρωες της Σοβιετικής Ένωσης Κατηγορία:Σοβιετικοί πολιτικοί
Αυτοκρατορικός κύκλος
μικρογραφία|450x450εσ|Ένας χάρτης των αυτοκρατορικών κύκλων το 1560.
Κατά την Πρώιμη Σύγχρονη περίοδο η Αγία Ρωμαϊκή Αυτοκρατορία χωρίστηκε σε Αυτοκρατορικούς Κύκλους (Circuli imperii, Reichskreise, ενικός αριθμός: Circulus imperii, Reichskreis), δηλ. διοικητικές ομάδες, των οποίων οι πρωταρχικοί στόχοι ήταν η οργάνωση κοινής αμυντικής δομής και η είσπραξη αυτοκρατορικών φόρων. Χρησιμοποιήθηκαν επίσης ως μέσο οργάνωσης στο πλαίσιο της Αυτοκρατορικής Συνέλευσης (Dieta) και του Αυτοκρατορικού Δικαστικού Επιμελητηρίου. Κάθε κύκλος είχε μια Δίαιτα Κύκλου, αν και δεν θα ήταν όλα τα μέλη κάθε Δίαιτας του Κύκλου και στην Αυτοκρατορική Δίαιτα.
Έξι Αυτοκρατορικοί Κύκλοι δημιουργήθηκαν στη Δίαιτα του Άουγκσμπουργκ το 1500. Το 1512 προστέθηκαν άλλοι τρεις κύκλοι, ενώ ο μεγάλος Σαξονικός Κύκλος χωρίστηκε στα δύο, έτσι ώστε από το 1512 μέχρι την κατάρρευση της Αγίας Ρωμαϊκής Αυτοκρατορίας (την εποχή του Ναπολέοντα Α΄), υπήρχαν δέκα Αυτοκρατορικοί Κύκλοι. Το στέμμα της Βοημίας, η Ελβετική Συνομοσπονδία και η Ιταλία παρέμειναν εκτός κύκλων, όπως και διάφορα μικρότερα εδάφη που υπαγόταν άμεσα στον αυτοκράτορα.
Σχηματισμός
Αρχικά η Δίαιτα του Άουγκσμπουργκ του 1500 δημιούργησε έξι Αυτοκρατορικούς Κύκλους ως μέρος της Αυτοκρατορικής Μεταρρύθμισης:
Αρχικά, τα εδάφη που κατείχαν η δυναστεία των Αψβούργων και οι εκλέκτορες παρέμεναν εκτός κύκλων. Το 1512 η Δίαιτα στο Τρηρ και την Κολωνία οργάνωσε αυτές τις χώρες σε τρεις ακόμη κύκλους:
Μιλτιάδης Δεληγιάννης
Ο Μιλτιάδης Δεληγιάννης ήταν Έλληνας πολιτικός.
Αυτοκρατορικός κύκλος
Σχηματισμός
Επίσης, ο κύκλος της Σαξονίας χωρίστηκε σε:
Μιλτιάδης Δεληγιάννης
Βιογραφικά στοιχεία
Γεννήθηκε σε χωριό της Καλαμπάκας και σπούδασε ιατρική στο Πανεπιστήμιο Αθηνών.
Εξελέγη βουλευτής Λάρισας στις εκλογές του Αυγούστου 1910 και επανεξελέγη στις εκλογές του 1912, του Μαΐου 1915 και, ως βουλευτής Φαρσάλων, του 1923.
Αυτοκρατορικός κύκλος
Σχηματισμός
Μερικοί από τους κύκλους ελέγχοντο de facto από έναν ισχυρό οίκο ευγενών. Ο Αυστριακός Κύκλος της Αυστρίας αντιστοιχούσε σχεδόν ακριβώς με τα κληρονομικά εδάφη των Αψβούργων. Ο Κύκλος της Βουργουνδίας περιελάμβανε την επικράτεια, που ελεγχάταν από τους Ισπανούς Αψβούργους (Φρανς-Κοντέ και Αψβουργικές Κάτω Χώρες). Ο Βαυαρικός Κύκλος αποτελούνταν κυρίως από το δουκάτο της Βαυαρίας των Βίττελσμπαχ συν τους δορυφόρους του. Στον Κύκλο της Άνω Σαξονίας κυριαρχούσαν το εκλεκτοράτο της Σαξονίας (συν τα δορυφόρα δουκάτα του Ερνέστου) και του Βρανδεμβούργου.
Μιλτιάδης Δεληγιάννης
Εξωτερικοί σύνδεσμοι
Κατηγορία:Βουλευτές Λάρισας Κατηγορία:Βουλευτές Φαρσάλων
Αυτοκρατορικός κύκλος
Εδάφη εκτός κύκλων
Ορισμένα αυτοκρατορικά εδάφη παρέμειναν εκτός κύκλων, κυρίως τα εδάφη του στέμματος της Βοημίας, της Παλαιάς Ελβετικής Συνομοσπονδίας και τα περισσότερα από τα Ιταλικά εδάφη. Εκτός από αυτά, υπήρχε επίσης ένας σημαντικός αριθμός μικρότερων εδαφών, που διατήρησαν την αυτοκρατορική άμεση υπαγωγή, όπως μεμονωμένα Αυτοκρατορικά Χωριά και τα εδάφη που κατείχαν μεμονωμένοι Αυτοκρατορικοί Ιππότες.
Βιβλιογραφία
Σύγχρονη (1500 – 1806) λογοτεχνία και πηγαίο υλικό:
Δημήτριος Κουτσουμπλής
Ο Δημήτριος Κουτσουμπλής ήταν Έλληνας πολιτικός.
Βιογραφικά στοιχεία
Γεννήθηκε στα Φάρσαλα.
Εξελέγη βουλευτής Λάρισας στις εκλογές του 1887.
Ήταν παντρεμένος και είχε αποκτήσει δύο γιους: τον Βύρωνα, υπάλληλο Εθνικής Τράπεζας, και τον Μιχαήλ, αξιωματικό του μηχανικού.
Αλίνα Σαποτσνίκοφ
Η Αλίνα Σαποτσνίκοφ (πολωνικά: Alina Szapocznikow) (16 Μαΐου 1926 – 2 Μαρτίου 1973) ήταν Πολωνή γλύπτρια και επιζών του Ολοκαυτώματος. Παρήγαγε εκμαγεία με το σώμα της και του γιου της. Δούλεψε κυρίως με τον μπρούντζο και την πέτρα και η προκλητική της δουλειά θύμιζε είδη όπως ο υπερρεαλισμός, ο νεορεαλισμός και η ποπ αρτ.
Κατά τη διάρκεια του Β΄ Παγκοσμίου Πολέμου φυλακίστηκε στα γκέτο του Παμπιανίτσε και του Λοτζ και στα ναζιστικά στρατόπεδα συγκέντρωσης Άουσβιτς, Μπέργκεν-Μπέλζεν και Τερέζιενσταντ.
Βιογραφία
μικρογραφία|267x267εσ| Grands Ventres, 1968, στο [[Μουσείο Κρύλερ-Μύλερ.]]
Πρώιμη ζωή (1926–1938)
Η Σαποτσνίκοφ γεννήθηκε στο Κάλις το 1926, σε μια εβραϊκή οικογένεια (μητέρα, πατέρας και ένας μικρότερος αδελφός). Ο πατέρας της, Γιάκουμπ, ήταν οδοντίατρος και η μητέρα της, Ρίφκα «Ρεγκίνα» Άουερμπαχ, ήταν παιδίατρος. Η οικογένειά της ζούσε στο Παμπιανίτσε, κοντά στο Λοτζ. Κατά τη διάρκεια αυτών των ετών, η Σαποτσνίκοφ παρακολούθησε το δημοτικό σχολείο στο Παμπιανίτσε και το Κρατικό Λύκειο του Αγίου Χέντβιγκ στην οδό Πουταβσκιέγκο. Ο πατέρας της πέθανε από φυματίωση το 1938, ακριβώς πριν ξεσπάσει ο πόλεμος.
Ζωή κατά το Β΄ Παγκόσμιο Πόλεμο (1939-1945)
Η Σαποτσνίκοφ και η μητέρα της έμειναν στο στρατόπεδο για συνολικά 10 μήνες, πριν μεταφερθούν από το στρατόπεδο. Σύμφωνα με τεκμηρίωση από την παραμονή τους, η αλλαγή της φυλάκισης το φθινόπωρο του 1943 οφειλόταν στο ότι η μητέρα της Σαποτσνίκοφ επέπληξε έναν Γερμανό ιατρό που «δεν απαλλάχθηκε καλά από τα καθήκοντά του». Μέχρι το φθινόπωρο του 1943, το οικογενειακό ζευγάρι μετακόμισε στο Γκέτο του Τερέζιενσταντ, όπου έμειναν μαζί για έναν ακόμη χρόνο πριν τελικά χωριστούν. Οι καλλιτεχνικές εμπειρίες της κατά το τέλος του πολέμου είναι άγνωστες. Μετά τον πόλεμο, η Σαποτσνίκοφ κατευθύνθηκε στην Πράγα με μια ομάδα αιχμαλώτων, ενώ η μητέρα της επέστρεψε στο Λοτζ.
Η Αλίνα Σαποτσνίκοφ μόλις και μετά βίας μίλησε για τις εμπειρίες του πολέμου κατά τη διάρκεια ολόκληρης της ζωής της. Ωστόσο, υπάρχουν αποσπάσματα επιστολών από αλληλογραφίες με τον πρώτο της σύζυγο, Ρίσαρντ Στανισουάφσκι, που αναφέρουν την πολεμική της εμπειρία:"«Αλλά η διαφορά είναι ότι στη διαδικασία σχηματισμού σου τα τελευταία 10 χρόνια δεν έχεις περάσει αυτό το βάπτισμα της απελπισίας, όλα αυτά δεν τελείωσαν για σένα ανεπανόρθωτα πολλές φορές όπως για μένα στα γκέτο και τα στρατόπεδα. Συγγνώμη, Ρις, ντρέπομαι. Ξέρεις πόσο μισώ, πόσο ντρέπομαι για αυτούς τους ανθρώπους που συνεχίζουν ή «καμαρώνουν» για τα χρόνια μαρτύρων που έχουν ζήσει»."
Μετέπειτα ζωή (1945-1973)
μικρογραφία|300x300εσ| Φιλία, ένα γλυπτό [[Σοσιαλιστικός ρεαλισμός|σοσιαλιστικού ρεαλισμού της Σαποτσνίκοφ, 1953–1954]] Η Σαποτσνίκοφ, κάποτε στην Πράγα, αποφάσισε να σπουδάσει την τέχνη της γλυπτικής. Εκπαιδεύτηκε ως γλύπτρια στο στούντιο του Ότοκαρ Βελίμσκι στην Πράγα από το 1945 έως το 1946. Το 1947 σπούδασε στην Ακαδημία Τέχνης και Βιομηχανίας της Πράγας υπό την καθοδήγηση του Γιόσεφ Βάγκνερ και μετά παρακολούθησε το ατελιέ του Πολ Νικλός στην Εθνική Ανώτατη Σχολή Καλών Τεχνών στο Παρίσι. Κατά τη διάρκεια της παραμονής της στο Παρίσι, μυήθηκε στην πολωνική κοινότητα όπου γνώρισε τον πρώτο της σύζυγο, Ρίσαρντ Στανισουάφσκι, Πολωνό ιστορικό τέχνη και διευθυντή του Μουσείου Μοντέρνας Τέχνης στο Λοτζ. Η καλλιτεχνική ζωή της στη Γαλλία ήταν σημαντική για την ανάπτυξη της Σαποτσνίκοφ ως καλλιτέχνη – της δόθηκε η ελευθερία να καθιερώσει τις θεμελιώδεις αρχές της γλυπτικής. Η Σαποτσνίκοφ εκτέθηκε και εμπνεύστηκε από τα έργα των Χανς Αρπ, Οσίπ Ζάντκιν, Χένρυ Μουρ και Αλμπέρτο Τζακομέττι.
Μεταξύ των ετών 1947–1949, η Σαποτσνίκοφ ταξίδευε πέρα δώθε μεταξύ Πράγας και Παρισιού για ένα διάστημα. Το 1951, προσβλήθηκε από μια ξαφνική ασθένεια. Διαγνώστηκε με περιτοναϊκή φυματίωση, η οποία δεν ήταν θεραπεύσιμη εκείνη την εποχή. Σύμφωνα με τη σύσταση του ιατρού της, ταξίδεψε στο Σιρό στην Οροσειρά του Ιούρα, πριν από μια υποτροπή την κάνει να πάει σε ιδιωτικό νοσοκομείο στο Σαμπανιόλ. Μετά από διαβούλευση με τον ιατρό της, η Σαποτσνίκοφ επέτρεψε τη χρήση ενός πειραματικού αντιβιοτικού (στρεπτομυκίνη) που βοήθησε στην ανάρρωσή της. Επέστρεψε στην Πολωνία, όπου παντρεύτηκε τον Στανισουάφσκι τον Ιούλιο του 1952 και το ίδιο καλοκαίρι υιοθέτησαν έναν γιο που ονομάστηκε Πιοτρ. Η Σαποτσνίκοφ έλαβε μέρος σε πολλούς διαγωνισμούς για τη δημιουργία δημόσιων μνημείων του Φρεντερίκ Σοπέν, της πολωνοσοβιετικής φιλίας, των ηρώων της Βαρσοβίας, των θυμάτων του Άουσβιτς και του Γιούλιους Σουοβάτσκι. Η Σαποτσνίκοφ και ο Στανισουάφσκι έμειναν μαζί μόνο για 6 χρόνια, πριν πάρουν διαζύγιο το καλοκαίρι του 1958, αν και παρέμειναν κοντά για το υπόλοιπο της ζωής τους. Δέθηκε ρομαντικά με τον Πολωνό γραφίστα Ρόμαν Τσιεσλέβιτς. Παντρεύτηκαν το 1967 στο Παρίσι.